

**AKMENĖS RAJONO SAVIVALDYBĖS TARYBA**

**SPRENDIMAS**

**DĖL AKMENĖS RAJONO SAVIVALDYBĖS 2018–2020 METŲ STRATEGINIO VEIKLOS PLANO PATVIRTINIMO**

2018 m. vasario 19 d. Nr. T-16

Naujoji Akmenė

Vadovaudamasi Lietuvos Respublikos vietos savivaldos įstatymo 103 straipsnio 3 dalimi,16 straipsnio 2 dalies 40 punktu, įgyvendindama Akmenės rajono savivaldybės 2016–2021 metų strateginio plėtros plano, patvirtinto Akmenės rajono savivaldybės tarybos 2014 m. gruodžio 29 d. sprendimu Nr. T-277 „Dėl Akmenės rajono savivaldybės 2016–2021 metų strateginio plėtros plano patvirtinimo“, IV prioriteto „Efektyvus viešasis valdymas“ 4.1 tikslo „Viešojo valdymo efektyvumo didinimas“ 4.1.2 uždavinio „Didinti viešojo administravimo ir viešąsias paslaugas teikiančių įstaigų paslaugų efektyvumą ir prieinamumą“ 4.1.2.4 priemonę „Akmenės rajono savivaldybės administracijos strateginio planavimo dokumentų rengimas“, remdamasi Strateginio planavimo Akmenės rajono savivaldybėje organizavimo tvarkos aprašu, patvirtintu Akmenės rajono savivaldybės tarybos 2015 m. balandžio 30 d. sprendimu Nr. T-98(E) „Dėl Strateginio planavimo Akmenės rajono savivaldybėje organizavimo tvarkos aprašo patvirtinimo“, Akmenės rajono savivaldybės taryba n u s p r e n d ž i a:

1. Patvirtinti Akmenės rajono savivaldybės 2018–2020 metų strateginį veiklos planą (pridedama).

2. Leisti Savivaldybės administracijos direktoriui įsakymu keisti šio sprendimo prieduose priemonėms/papriemonėms nurodytas sumas įstaigų lygmeniu, nekeičiant programai numatytų lėšų.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės mero pavaduotojas Apolinaras Nicius

PATVIRTINTA

Akmenės rajono savivaldybės tarybos

2018 m. vasario 19 d. sprendimu Nr. T-16

AKMENĖS RAJONO SAVIVALDYBĖS

2018–2020 METŲ STRATEGINIS VEIKLOS PLANAS

2014 m. gruodžio 29 d. Akmenės rajono savivaldybės tarybos sprendimu Nr. T-277 buvo patvirtintas Akmenės rajono savivaldybės 2016–2021 metų strateginis plėtros planas, kuriame įvardinta savivaldybės vizija bei svarbiausi plėtros prioritetai: Konkurencingo verslo skatinimas ir kaimo plėtra; Visuomenės socialinės gerovės kūrimas; Darni infrastruktūros ir teritorijų plėtra; Efektyvus viešasis valdymas; Klasterinės vietinės ekonomikos tvari plėtra.Akmenės rajono savivaldybės 2016–2021 metų strateginio plėtros plano tikslas – remiantis išskirtais privalumais ir trūkumais nustatyti savivaldybės vaidmenį šalies kontekste bei suformuluoti plėtros perspektyvas, siekiant nukreipti viešąsias ir privačias investicijas į didžiausią naudą duodančias priemones savivaldybėje ir už jos ribų.

Akmenės rajono savivaldybės 2018–2020 metų strateginis veiklos planas (toliau – SVP) – detalus Savivaldybės veiklos planavimo dokumentas, kuriame, atsižvelgiant į rajono situacijos analizę, suformuluoti Akmenės rajono savivaldybės 2018–2020 metų strateginiai tikslai, uždaviniai ir priemonės, apibrėžiamos rajono savivaldybės vykdomos programos, numatomos lėšos ir finansavimo šaltiniai joms įgyvendinti.

SVP rengimo procesas susijęs su savivaldybės biudžeto rengimu ir strateginio planavimo ciklu. Strateginis veiklos planas parengtas siekiant efektyviai panaudoti turimus ir planuojamus gauti finansinius, materialiuosius ir darbo išteklius, atlikti veiklos stebėseną, atsiskaityti už rezultatus.

SVP sudaro 6 įvairius savivaldybės veiklos sektorius apimančios programos. Kiekvienoje programoje iškelti 2018-2020 metų veiklos strateginiai tikslai, uždaviniai šiems tikslams pasiekti, suformuluotos priemonės ir konkretizuoti rezultatų pasiekimo rodikliai.

Akmenės rajono savivaldybės 2018–2020 m. programos, strateginiai tikslai ir uždaviniai turi aiškias sąsajas su Akmenės rajono savivaldybės 2016–2021 metų strateginiu plėtros planu, siekiant išlaikyti vienodą strateginių planavimo dokumentų struktūrą, numeraciją, užtikrinti strateginio planavimo vieningą integraciją.

SVP parengtas vadovaujantis Akmenės rajono savivaldybės strateginio planavimo metodika, patvirtinta Akmenės rajono savivaldybės tarybos 2015 m. balandžio 30 d. sprendimu Nr. T-98(E). Apraše pateikiami strateginio planavimo Savivaldybėje principai, Savivaldybės strateginio planavimo dokumentų sistema, strateginio planavimo dokumentų struktūra, šių dokumentų rengimo ir įgyvendinimo procesai, taip pat Savivaldybės bendruomenės įtraukimo į strateginio planavimo procesą būdai.

|  |
| --- |
| Akmenės rajono savivaldybės misija: |
| Plėtoti pažangų, į šalies pažangą ir bendruomenės poreikius nukreiptą viešąjį valdymą, vietos savivaldą, kuriant patrauklią gyvenamąją ir verslo aplinką, efektyviai vykdant viešojo administravimo funkcijas. |

|  |
| --- |
| **Akmenės rajono vizija iki 2021 m.** |
| Akmenės krašto kūrybingas ir veržlus žmogus, sumaniai naudodamasis unikaliomis žemės gelmėmis, gamta ir žiniomis, kuria patrauklią aplinką moderniai infrastruktūrai ir įvairiai pramonei, šeimos verslui ir bendruomeninei veiklai, laisvalaikiui ir sveikai gyvensenai. |

|  |
| --- |
| **Veiklos prioritetai:** |
| 1. Konkurencingo verslo skatinimas ir kaimo plėtra
2. Visuomenės socialinės gerovės kūrimas
3. Darni infrastruktūros ir teritorijų plėtra
4. Efektyvus viešasis valdymas
5. Klasterinės vietinės ekonomikos tvari plėtra
 |

|  |
| --- |
| Savivaldybės strateginiai tikslai: |

|  |
| --- |
| 1 Strateginis tikslas |
| Užtikrinti gyventojų socialinę gerovę ir gyvenimo kokybę, teikiant kokybiškas ir prieinamas švietimo, socialines ir sveikatos paslaugas bei sukurti palankią aplinką (sąlygas) jauno žmogaus visapusiškam ugdymui ir saviraiškai. |
| Kodas | Įgyvendinant šį strateginį tikslą vykdoma programa(-os): |
| 01 | Švietimo, kultūros, jaunimo reikalų ir sporto paslaugų teikimo programa (1 priedas). |
| 02 | Socialinės apsaugos plėtojimo, skurdo bei socialinės atskirties mažinimo ir sveikatos programa (2 priedas). |
| Efekto vertinimo kriterijus | Mato vnt. | 2018 m. | 2019 m. | 2020 m. |
| Laikiusių brandos egzaminus asmenų, brandos egzaminų vidurkis | vnt. | 48,4 | 50,2 | 52,4 |
| Kultūros įstaigų teikiamų paslaugų gavėjų dalis tarp visų gyventojų. | proc. | 25 | 25 | 25 |
| Organizuotai sportuojančių gyventojų dalis tarp visų gyventojų. | proc. | 4,2 | 4,3 | 4,4 |
| Registruotų bedarbių ir darbingo amžiaus gyventojų santykis savivaldybėje | proc. | 12,3 | 12,1 | 11,9 |
| Vidutinis gyventojų mirtingumas nuo onkologinių ligų | vnt. | 80 | 79 | 78 |

|  |
| --- |
| 2 Strateginis tikslas |
| Didinti Savivaldybės valdymo efektyvumą, skatinti aktyvią bendruomenės veiklą. |
| 04 | Savivaldybės valdymo ir pagrindinių funkcijų vykdymo programa (4 priedas) |
| Efekto vertinimo kriterijus | Mato vnt. | 2018 m. | 2019 m. | 2020 m. |
| Vietos Lietuvos savivaldybių indekse pokytis | vnt. | +1 | +1 | +1 |

|  |
| --- |
| 3 Strateginis tikslas |
| Modernizuoti ir plėsti viešąją infrastruktūrą, sudaryti sąlygas verslo ir žemės ūkio plėtrai. |
| 03 | Investicijų programa (3 priedas) |
| 05 | Infrastruktūros priežiūros ir plėtros programa (5 priedas) |
| 06 | Verslo rėmimo, aplinkos apsaugos ir žemės ūkio plėtros programa (6 priedas) |
| Efekto vertinimo kriterijus | Mato vnt. | 2018 m. | 2019 m. | 2020 m. |
| Savivaldybės investicijos (ES IR SB), tenkančios 1 gyventojui | EUR | 219,18 | 230,14 | 241,64 |
| Savivaldybės materialiosios investicijos, tenkančios 1 gyventojui | EUR | 244,59 | 256,82 | 269,66 |
| Vidutinis savivaldybės gyventojo mėnesinis bruto užmokestis | EUR | 740 | 750 | 760 |

|  |
| --- |
| **2018 -2020 metų asignavimai strateginiams tikslams ir programos įgyvendinti:** |

|  |
| --- |
| Eurais |
| **Ekonominės klasifikacijos grupės** | **Paraiška biudžetiniams 2018 m.** | **2019 m. asignavimų poreikis** | **2020 m. asignavimų poreikis** |
| **Bazinis biudžetas (2017 m. patvirtinta)** | **Pakeitimas / Naujas** | **Poreikis iš viso** |
| **1. Iš viso asignavimų**  | 31 837 940 | 3 077 632 | 34 915 572 | 39 276 007 | 36 636 748 |
| **1.1. Išlaidoms:** | 25 963 140 | 2 431 940 | 28 395 080 |   |   |
| 1.1.1. iš jų darbo užmokesčiui | 9 454 890 | -9 454 890 |   |   |   |
| **1.2. Turtui įsigyti** | 5 874 800 | 645 692 | 6 520 492 |   |   |
| **2. Finansavimo šaltiniai:** | 31 852 897 | 3 062 675 | 34 915 572 | 39 276 007 | 36 636 748 |
| **2.1. Savivaldybės biudžetas:** | 25 401 200 | 2 901 838 | 28 303 038 | 34 352 553 | 31 664 294 |
| 2.1.1. Valstybės biudžeto specialioji tikslinė dotacija  | 11 451 900 | -3 916 745 | 7 535 155 | 7 889 115 | 8 556 723 |
| iš jos: |   |   |   |   |   |
| 2.1.1.1. valstybės deleguotoms funkcijoms vykdyti **(SB (deleg))** | 1 554 500 | 189 445 | 1 743 945 | 1 801 896 | 1 752 326 |
| 2.1.1.2. mokinio krepšelio lėšos **(MK)** | 4 720 800 | 56 100 | 4 776 900 | 4 945 340 | 4 929 370 |
| 2.1.1.3. kitos spec. dotacijos- kitoms savivaldybėms perduotoms įstaigoms išlaikyti **(SB (KSD))** | 401 500 | 37 100 | 438 600 | 383 460 | 381 460 |
| 2.1.1.4. valstybės investicijų programa **(VIP)** | 380 000 | 158 000 | 538 000 | 704 538 | 1 460 800 |
| 2.1.1.5. lėšos pagal vyriausybės nutarimus **(SB (VN))** | 178 100 | -140 390 | 37 710 | 53 881 | 32 767 |
| 2.1.1.6. bendrosios dotacijos kompensacija **(BDK)** | 4 217 000 | -4 217 000 |   |   |   |
| 2.1.1.7. nepanaudota bendrosios dotacijos kompensacija **(NBDK)** |   | 0 |   |   |   |
| 2.1.2. Savivaldybės biudžeto lėšos kitoms reikmėms atlikti **(SB (KR))** | 9 471 000 | 4 441 000 | 13 912 000 | 15 556 752 | 15 102 722 |
| 2.1.3. Skolintos lėšos **(SL)** | 20 000 | 180 000 | 200 000 | 550 870 |   |
| 2.1.4. Biudžetinių įstaigų pajamos **(BĮP)** | 664 200 | 64 000 | 728 200 | 710 060 | 693 100 |
| 2.1.5. Aplinkos apsaugos rėmimo specialioji programa **(SB (AA))** | 472 000 | -1 000 | 471 000 | 551 000 | 471 000 |
| 2.1.6. Europos Sąjungos lėšos **(SB(ES))** | 594 900 | 751 649 | 1 346 549 | 6 420 969 | 5 465 627 |
| 2.1.7. Laisvi biudžeto lėšų likučiai **(AL(LBL))** | 2 727 200 | 595 166 | 3 322 366 | 2 311 555 | 1 352 325 |
| 2.1.8. Kelių priežiūros ir plėtros lėšos **(KP)** |   | 0 |   |   |   |
| 2.1.9.VIPA dotacijos **(VIPA)** |   | 787 768 | 787 768 | 362 232 | 22 797 |
| **2.2. Kiti šaltiniai:**  | 6 451 697 | 160 837 | 6 612 534 | 4 923 454 | 4 972 454 |
| 2.2.1. Valstybės biudžeto lėšos **(VB)** | 5 124 897 | 1 410 337 | 6 535 234 | 4 923 454 | 4 972 454 |
| 2.2.2. Europos Sąjungos lėšos **(ES)** | 911 100 | -833 800 | 77 300 |   |   |
| 2.2.3. Kitos lėšos **(KT)** | 415 700 | -415 700 |   |   |   |

*Pastaba.* 2017 - 2019 m. lėšų poreikis (asignavimai) ir numatomi finansavimo šaltiniai išdėstyti pagal 1-6 programas (žiūrėti priedus).